คือผมคลํ่าอัณฑะ ข้างขวาเจอเนื้อนิ่มติดกับอัณฑะเหมือนมันจะงอกออกมาอ่ะครับเวลาจับไปก็จะรู้สึกจุกๆนิดๆเหมือนคนมาแตะไข่เราอ่ะครับบางทีมันก็มีอาการจุกๆนิดๆขึ้นมาเองผมกังวนมากครับกลัวจะเป็นเนื้อร้าย
สวัสดีค่ะ การวินิจฉัยที่เป็นไปได้- ไส้เลื่อนบริเวณขาหนีบ อาการคือเวลายืน นั่ง หรือไอ อัณฑะจะใหญ่ขึ้น หรือคลำพบก้อนได้ และยุบหายเวลานอนราบ ไม่มีอาการเจ็บปวด เมื่อคลำก้อนดูมีลักษณะนุ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะไม่ยุบหายไป และทำให้มีอาการปวดอย่างต่อเนื่อง- ถุงน้ำในอัณฑะ จะคลำได้เป็นก้อนในถุงอัณฑะที่มีลักษณะนุ่ม ไม่ยุบหายไม่ว่าอยู่ในท่าใด มักไม่มีอาการเจ็บปวด แต่หากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้- ก้อนเนื้องอกและมะเร็งอัณฑะ แต่มักจะคลำได้เป็นก้อนแข็งที่อัณฑะ อาจปวดหรือไม่ปวดก็ได้ และหากเป็นก้อนมะเร็ง ก้อนก็จะโตขึ้นอย่างรวดเร็วแนะนำว่าควรไปพบแพทย์เพื่อให้ทำการตรวจคลำดูว่าน่าจะเป็นก้อนที่เกิดจากสาเหตุใด หากเป็นไส้เลื่อนหรือก้อนเนื้อ ก็จำเป็นต้องผ่าตัดรักษาค่ะการดูแลตัวเองเบื้องต้น ไม่ไปคลำก้อนเองบ่อยๆ ไม่เอายาอะไรไปทา งดการมีเพศสัมพันธ์ถ้าก้อนใหญ่มาก แต่เฝ้าระวังอาการถ้าก้อนเจ็บมากขึ้นเรื่อยๆ ปวด บวม แดง ร้อน ควรรีบไปพบแพทย์